Неолитна революция
Неолитна революция наричаме прехода от събирателство и ловуване към земеделие и скотовъдство, с други думи преминаване от примитивна икономика към селско стопанство. По археологически данни, неолитната революция започва от Плодородния полумесец с опитомяването на различни животни и култивиране на различни растения. Това става преди около 10 000 години. Друга характерна черта на неолитната революция е създаването на малки села и градове и изцяло променяне на околната среда със създаването на отделни общества. Неолитните фермери вероятно са говорели на т. нар. афро-азиатски езици. Гьобекли тепе, Чаталхьоюк, Невали чори са култови комплекси и селища от неолита.